**SECȚIUNEA III – CLAUZE CONTRACTUALE**

**Prezentul Contract s-a încheiat între:**

„***JUDEȚUL MARAMUREȘ – CONSILIUL JUDEȚEAN MARAMUREȘ”*** cu sediul în Municipiul Baia Mare, Str. Gheorghe Şincai nr. 46, jud. Maramureș, tel: 0262-214659, fax 0262-215597**,** cod fiscal 3627315,reprezentat de domnul Zamfir Ciceu, Preşedintele Consiliului Judeţean Maramureș, în calitate de ***Concedent*** (denumit în continuare şi **„*Delegatar”***) pe de o parte,

**şi**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_\_\_\_\_, judeţul \_\_\_\_\_\_\_\_\_\_\_\_\_\_\_\_\_\_, telefon/fax \_\_\_\_\_\_\_\_\_/\_\_\_\_\_\_\_\_\_**,** număr de înmatriculare \_\_\_\_\_\_\_\_\_\_\_\_\_\_\_\_\_\_\_**,** codul unic de înregistrare \_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_, în calitate de ***Concesionar*** (denumit în continuare şi **„*Delegat”***)

**Având în vedere că**:

1. Delegatarul urmăreşte să concesioneze gestiunea serviciului de Salubrizare a județului Maramureș, pentru activitățile aferente Centrului de Management Integrat al Deșeurilor și anume:

* operarea și administrarea depozitului conform de la Sârbi
* operarea și administrarea stației de tratare mecano-biologică de la Sârbi
* operarea și administrarea stațiilor de sortare de la Sârbi și Sighetu Marmației
* transportul deșeurilor de la stațiile de transfer Sighetu Marmației, Moisei și Târgu Lăpuș la CMID Sârbi
* operarea și administrarea stațiilor de transfer de la Sighetu Marmației, Moisei și Târgu Lăpuș
* operarea și administrarea centrelor de colectare a deșeurilor voluminoase de la Sighetu Marmației, Târgu Lăpuș, Borșa, Vișeu de Sus, Baia Mare, Șomcuta Mare, Seini
* monitorizarea post – închidere a depozitelor de deșeuri neconforme ecologizate (Seini, Borșa, Tg Lăpuș) și a celor închise *in situ* (Satu Nou de Jos, Comuna Groși – Baia Mare, Sighetu Marmației, Vișeu de Sus), prin organizarea unei licitații deschise;

1. Delegatul a depus ofertă în cadrul procedurii, ofertă care a fost declarată câștigătoare;  
   s-a încheiat prezentul Contract de concesiune (în continuare ”***Contractul***”).

1. **DEFINIȚII ȘI INTERPRETARE** 
   1. În cuprinsul Contractului (inclusiv preambulul şi anexele sale), următorii termeni vor avea următoarele înţelesuri, cu excepţia cazurilor în care rezultă altfel din context:

|  |  |
| --- | --- |
| **Delegatar** | ***Județul Maramureș – Consiliul Județean Maramureș*** cu sediul în Municipiul Baia Mare, Str. Gheorghe Şincai nr. 46, jud. Maramureș, tel: 0262-214659, fax 0262-215597, cod fiscal 3627315; |
| **Delegat** | (...), cu sediul în (...), str. (...) nr. (...) , judeţul (...), telefon/fax (...)**,** număr de înmatriculare (...)**,** codul unic de înregistrare (...); |
| **Delegat CT** | Societate căreia i s-a atribuit Contractul de delegare prin concesiune a Gestiunii Serviciului Public de salubrizare privind colectarea selectivă și transportul selectiv al deșeurilor în zonele de colectare ale județului Maramureș; |
| **Părți** | Reprezintă Delegatarul și Delegatul. |
| **Contract de Concesiune** | Contract de delegare prin concesiune a gestiunii serviciului de Salubrizare a județului Maramureș, pentru activitățile aferente Centrului de Management Integrat al Deșeurilor și anume: operarea și administrarea depozitului conform de la Sârbi; operarea și administrarea stației de tratare mecano-biologică de la Sârbi; operarea și administrarea stațiilor de sortare de la Sârbi și Sighetu Marmației; transportul deșeurilor de la stațiile de transfer Sighetu Marmației, Moisei și Târgu Lăpuș la CMID Sârbi; operarea și administrarea stațiilor de transfer de la Sighetu Marmației, Moisei și Târgu Lăpuș; operarea și administrarea centrelor de colectare a deșeurilor voluminoase de la Sighetu Marmației, Târgu Lăpuș, Borșa, Vișeu de Sus, Baia Mare, Șomcuta Mare, Seini; monitorizarea post – închidere a depozitelor de deșeuri neconforme ecologizate (Seini, Borșa, Tg Lăpuș) și a celor închise *in situ* (Satu Nou de Jos, Comuna Groși – Baia Mare, Sighetu Marmației, Vișeu de Sus), precum și toate anexele sale; |
| **Serviciu** | Serviciul de Salubrizare a județului Maramureș, pentru activitățile aferente Centrului de Management Integrat al Deșeurilor și anume: operarea și administrarea depozitului conform de la Sârbi; operarea și administrarea stației de tratare mecano-biologică de la Sârbi; operarea și administrarea stațiilor de sortare de la Sârbi și Sighetu Marmației; transportul deșeurilor de la stațiile de transfer Sighetu Marmației, Moisei și Târgu Lăpuș la CMID Sârbi; operarea și administrarea stațiilor de transfer de la Sighetu Marmației, Moisei și Târgu Lăpuș; operarea și administrarea centrelor de colectare a deșeurilor voluminoase de la Sighetu Marmației, Târgu Lăpuș, Borșa, Vișeu de Sus, Baia Mare, Șomcuta Mare, Seini; monitorizarea post – închidere a depozitelor de deșeuri neconforme ecologizate (Seini, Borșa, Tg Lăpuș) și a celor închise *in situ* (Satu Nou de Jos, Comuna Groși – Baia Mare, Sighetu Marmației, Vișeu de Sus); |
| **Contract de Depozitare** | Înseamnă Contractul încheiat de către Delegat cu Delegatul CT, în temeiul căruia Delegatul CT depozitează Deşeurile iar Delegatul primeşte Deşeurile, în schimbul plăţii unui tarif. |
| **CMID Sârbi** | Înseamnă Centrul de Management Integrat al deşeurilor din Comuna Fărcașa, Satul Sârbi. |
| **Infrastructura** | infrastructura tehnico-edilitară formată din bunuri mobile şi/sau imobile proprietate publică şi/sau privată aferentă Serviciului; |
| **Tarif** | înseamnă contravaloarea prestării Serviciului care face obiectul prezentului Contract; |
| **Redevența**  **Redevența suplimentară** | preţul plătibil Delegatarului de către Delegat, în baza delegării gestiunii Serviciului;  suma de bani suplimentară plătibilă Delegatarului de către Delegat conform prevederilor Art. 4 („Redevenţa”) din prezentul Contract |
| **Utilizator** | beneficiarul final al Serviciului care intră în relaţie contractuală cu Delegatul CT, fie direct în cazul agenților economici, persoanelor juridice de drept privat și instituțiilor publice, fie prin intermediul Delegatarului contractelor de colectare separată și transport separat al deșeurilor; |
| **Forță Majoră** | reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi; |
| **Zi** | Zi calendaristică; |
| **An** | 365 de zile; |

* 1. În cuprinsul Contractului, cu excepţia situaţiilor în care rezultă altfel din context:

1. masculinul include femininul şi invers;
2. singularul include pluralul şi invers;
3. o referinţă la Contract la orice articol, clauză, alineat sau anexă este, exceptând situaţiile în care se prevede expres contrariul, o referinţă la respectivul articol, clauză, alineat sau anexă la Contract;
4. cu excepţia cazurilor în care se prevede altfel în Contract, orice referinţă la Contract sau la orice alt document va constitui o referire la forma Contractului sau a documentului, astfel cum ar fi fost modificată, la momentul relevant în contextul referinţei;
5. o referinţă la o persoană înseamnă o referinţă la orice persoană fizică sau juridică, română sau străină, de drept public sau de drept privat, ca de exemplu, întreprinderi, societăţi sau asociere, precum şi succesorii şi cesionarii permişi ai acestora;
6. titlurile au doar scopul de a facilita referinţele.

***CLAUZE OBLIGATORII***

1. **OBIECTUL CONTRACTULUI DE CONCESIUNE** 
   1. Obiectul prezentului contract îl constituie delegarea de către Delegatar a gestiunii Serviciului şi a administrării şi exploatării Infrastructurii de către Delegat, în conformitate cu prevederile prezentului Contract şi a dispoziţiilor Caietului de Sarcini, în schimbul plăţii unei redevenţe.
   2. Contractul va include următoarele activităţi:
2. operarea și administrarea centrelor de depozitare deșeuri voluminoase (CCDV) de la Borșa, Seini, Șomcuta Mare, Baia Mare, Vișeu de Sus, Târgu Lăpuș, Sighetu Marmației
3. operarea și administrarea stațiilor de transfer Sighetu Marmației, Moisei și Tg Lăpuș
4. transportul deșeurilor de la stațiile de transfer Sighetu Marmației, Moisei și Tg Lăpuș la CMID Sârbi (transport la mare distanță)
5. operarea și administrarea stației de sortare Sârbi și Sighetu Marmației
6. operarea și administrare stație TMB Sârbi
7. operarea și administrarea depozitului conform Sârbi
8. monitorizare post – închidere a depozitelor de deșeuri neconforme ecologizate: Arinieș – Borșa, Rohia – Tg Lăpuș și Seini, respectiv a celor închise *in situ*: Baia Mare (Satu Nou de Jos), Sighetu Marmației (Teplița) și Vișeu de Sus.
9. Închiderea celulei 1 şi a celulei 2 (după caz) de la CMID Sârbi şi monitorizarea post închidere a acestora.
   1. Serviciul are în componenţă, printre altele, gestionarea următoarelor elemente:
10. Centre de depozitare deșeuri voluminoase (CCDV)
11. Staţii de sortare;
12. Staţii de transfer;
13. Staţie TMB;
14. Depozit Celula 1 si Celula 2;
15. Depozite ecologizate/închise *in situ*.
    1. Obiectivele Delegatarului menite a fi atinse prin prezentul contract sunt:

a) promovarea calităţii şi eficienţei acestor servicii;

b) dezvoltarea durabilă a serviciilor;

c) protecţia mediului înconjurător;

d) asigurarea calităţii şi continuităţii serviciului;

e) tarifarea echitabilă, corelată cu calitatea şi cantitatea serviciului prestat;

f) securitatea serviciului.

1. **DURATA CONTRACTULUI** 
   1. Contractul se încheie pentru o perioadă de 180 de luni, aferentă duratei de viaţă a Celulei 1, şi a Celulei 2 a CMID Sârbi. Contractul de concesiune poate fi prelungit în condiţiile legii, până la expirarea duratei de viaţa a celulei 2, cu respectarea prevederilor legale în vigoare, in conformitate cu art. 32 alin 3 si 4 din Legea 51/2006.
   2. Prezentul Contract intră în vigoare la data emiterii de către Delegatar a Ordinului de începere a serviciilor.

1. **REDEVENŢA** 
   1. În schimbul delegării gestiunii Serviciului, Delegatul se obligă să plătească Delegatarului o redevenţă anuală.
   2. Cuantumul redevenţei pentru fiecare an este de \_\_\_\_ din valoarea veniturilor anuale fără TVA, dar nu mai puțin de \_\_\_\_\_\_\_\_ lei.
   3. Cuantumul redevenţei prevăzută la pct. 4.2 al prezentului contract, se va actualiza anual cu indicele prețurilor de consum comunicat de Institutul Naţional de Statistică.
   4. Factura pentru plata redevenţei se va emite trimestrial, în prima luna a trimestrului următor celui pentru care se face plata, şi se va achita în termen de 30 de zile de la data primirii acesteia, prin următoarele conturi bancare:

- contul Delegatarului nr.\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

- contul Delegatului nr.\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* 1. Momentul efectuării plăţii se consideră a fi ziua în care contul Delegatarului este creditat cu suma reprezentând cuantumul redevenţei.
  2. Delegatarul va fi îndreptăţit să perceapă penalităţi de întârziere în cuantum de 2% din cuantumul sumei restante, calculată pentru fiecare lună sau fracţiune de lună de întârziere a plăţii redevenţei, începând cu ziua imediat următoare termenului de scadenţă şi până la data stingerii sumei datorate inclusiv.
  3. Plăţile efectuate de Delegat se vor considera efectuate prioritar în contul penalităţilor (până la plata integrală a acestora) şi numai după aceea în contul redevenţei restante.
  4. Neplata redevenţei de către Delegat în termen de 30 de zile de la împlinirea termenului prevăzut la art. 4.4. conferă Delegatarului posibilitatea de a alege:

a) să pretindă Delegatului penalităţi de 2% din cuantumul sumei restante, calculată pentru fiecare lună sau fracţiune de lună de întârziere a plăţii redevenţei, începând cu ziua imediat următoare termenului de scadenţă, conform art. 4.4, şi până la data stingerii sumei datorate inclusiv;

b) să considere Contractul reziliat de plin drept fără a fi nevoie de nicio altă formalitate sau de intervenţia unei instanţe judecătoreşti. Delegatul va rămâne obligat si după rezilierea Contractului la plata redevenţei datorate până la momentul retragerii delegării precum si la plata penalităţilor de întârziere calculate potrivit literei a. de mai sus.

**4.9.** Dacă veniturile anuale ale Delegatului rezultate din vânzarea Deșeurilor Reciclabile depăşesc veniturile estimate din vânzarea Deșeurilor Reciclabile care au fost luate în considerare pentru calculul tarifelor aplicabile la orice moment, atunci Delegatul va plăti Delegatarului Extra-Profitul (EP) ca o Redevenţă Suplimentară, calculată după cum urmează:

1. Dacă VA este egal sau mai mic de [20% (douăzeci la sută)], atunci EP = 0;
2. Dacă VA este mai mare de [20% (douăzeci la sută)], atunci EP=50% din suma excedentară.

Unde:

* „VA” înseamnă venitul anual rezultat din vânzarea Deșeurilor Reciclabile valorificate. Acesta va fi comparat cu venitul din vânzarea Deșeurilor Reciclabile valorificate care a fost luat în considerare la calculul taxelor, după cum a fost stabilit în modelul financiar prezentat de Delegat la licitație;
* “EP” înseamnă plata Extra-Profitului de către Delegat Delegatarului pe o perioadă de participare la profit calculată ca an calendaristic.
  1. Redevenţa Suplimentară va fi plătită în termen de 30 de Zile de la data aprobării situaţiilor financiare anuale ale Delegatului, în contul indicat de Delegatar. Redevenţa Suplimentară nu va fi componentă a tarifului de operare.
  2. Dacă Delegatul nu plăteşte la scadenţa întreaga suma, acesta va fi obligat la plata de penalităţi de 2 % din întreaga sumă datorata pentru fiecare lună sau fracţiune de lună de întârziere a plăţii redevenţei suplimentare, începând cu ziua imediat următoare termenului de scadenţă şi până la data stingerii sumei datorate inclusiv. Conform prezentului Contract nu sunt acceptate plăţi parţiale.
  3. Redevenţa Suplimentară astfel plătită se face venit la Fondul de Întreținere, Înlocuire şi Dezvoltare (“Fondul IID”), constituit în condiţiile Legii pentru bunurile aferente Serviciului care au fost finanţate prin Axa 2 POS Mediu.

1. Delegatul are obligația ca în termen de 90 de zile de la data intrării în vigoare a contractului , să depună cu titlu de garanție o sumă fixă reprezentând o cotă parte din suma obligației de plată a redevenței datorate pentru primul an de activitate
2. **DOCUMENTELE CONTRACTULUI** 
   1. Sunt parte integrantă a prezentului Contract următoarele documente anexe:
   2. Caietul de Sarcini privind furnizarea serviciului;
   3. Regulamentul serviciului;

b) Propunerea Tehnică şi Propunerea Financiară, inclusiv clarificările date de ofertantul câștigător, după deschiderea ofertelor

c) Inventarul bunurilor mobile şi imobile, proprietate publică sau privată a județului sau a unităţilor administrativ-teritoriale aferente serviciului (Infrastructura);

d) Procesul-verbal de predare-preluare a bunurilor prevăzute la lit. c).

e) Altele: garanții, asigurări etc.

1. **DREPTURILE ŞI OBLIGAŢIILE PRINCIPALE ALE DELEGATULUI**
   1. Delegatul va beneficia de următoarele **drepturi**:
      1. Delegatul va fi îndreptăţit să opereze, în mod direct, pe riscul şi pe răspunderea sa, activităţile şi serviciile publice ce fac obiectul Serviciului în condiţiile stabilite prin prezentul Contract.
      2. Delegatul va fi îndreptăţit să încaseze contravaloarea Serviciului prestat/operat, corespunzător tarifului aprobat de către Delegatar conform art.17, determinat în conformitate cu normele metodologice elaborate şi aprobate de A.N.R.S.C.
      3. Delegatul va fi îndreptăţit la conservarea echilibrului contractual pe durata Contractului, fiind îndreptăţit să solicite modificarea Contractului în acest scop.
      4. Delegatul va avea dreptul de a solicita ajustarea tarifului în raport cu evoluţia generală a preţurilor şi tarifelor din economie precum si cu evoluția justificata a costurilor Delegatului raportate la cantitatea reala de deseuri generate, în conformitate cu prevederile la art. 7.1.14 lit. b din prezentul contract.
      5. Delegatul se va bucura de exclusivitatea prestării Serviciului conform Caietului de Sarcini, acordată în baza hotărârii de atribuire a autorităţii deliberative a Delegatarului şi a prezentului contract de delegare a gestiunii.
      6. Delegatul are dreptul de a încheia contracte cu terţii pentru asigurarea operării si exploatării Infrastructurii şi a bunurilor, desfăşurarea activităţilor şi prestarea serviciilor care fac obiectul delegării, prin aceasta nefiind exonerat de obligaţiile care îi incumbă în conformitate cu prevederile prezentului contract.
      7. Delegatul are dreptul de a încheia contracte cu terţii pentru valorificarea produselor reciclabile şi valorificabile rezultate din activităţile Serviciului.
      8. Delegatul are dreptul să propună modificarea tarifului aprobat în situaţiile de schimbare semnificativă a echilibrului contractual.
      9. Delegatul are dreptul să suspende sau să limiteze prestarea Serviciului, fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate după 45 de zile de la primirea facturii pentru beneficiarii serviciului aflați în această situație
      10. Delegatul are dreptul să solicite recuperarea debitelor în instanţă.
   2. Delegatul va avea următoarele

**obligaţii**:

* + 1. Să dețină toate avizele, acordurile, autorizațiile și licențele necesare prestării activităților specifice Serviciului, prevăzute de legislația în vigoare.
    2. Să constituie în vederea obținerii autorizației de mediu garanția prevăzută de art. 11 din H.G. nr. 349/2005 privind depozitarea deșeurilor, garanție ce va fi menţinută pe toată perioada de operare, închidere şi urmărire post-închidere a depozitului;
    3. Să respecte toate obligaţiile asumate prin prezentul Contract, cu toate documentele şi anexele sale.
    4. Să constituie provizioanele pentru închiderea celulelor nr. 1 și 2 estimate la 7.368.641 lei pentru celula nr. 1 și 8.357.264 lei pentru celula 2;
    5. Să opereze/presteze/asigure Serviciul cu toate activităţile sale a căror gestiune i-a fost delegată respectând intervalele de timp convenite prin prezentul Contract (inclusiv prin anexele acestuia).
    6. Să presteze/furnizeze/opereze Serviciul cu toate activităţile sale la standardele şi/sau performanţele prezentate în Caietul de Sarcini și Propunerea Tehnică, anexate prezentului Contract.
    7. Să aplice metode performante de management care să conducă la reducerea costurilor de operare și să procedeze anual la revizuirea planului de management al sistemului integrat, inclusiv sub aspectul țintelor și corelarea acestora cu SNGD/PNGD și să supună spre aprobare Delegatarului planul revizuit.
    8. Să implementeze până cel târziu la data emiterii ordinului de începere a executării un sistem de management conform cerințelor standardelor ISO 9001, ISO 14001 si OHSAS 18001 sau echivalent.
    9. Să desfășoare activitățile de informare/publicitate și de conștientizare și campanii de investigare a compoziției deșeurilor conform obligațiilor asumate prin propunerea tehnică.
    10. Să țină gestiune separată pentru fiecare activitate în parte, pentru a se putea stabili tarife juste, în concordanță cu cheltuielile efectuate.
    11. Să țină evidența gestiunii deșeurilor și să raporteze, periodic Autorităților competente situația, conform legilor în vigoare.
    12. Să efectueze analize specifice și să transmită către Delegatar și către organismele de competență în domeniul protecției mediului, rapoarte cu referire la monitorizarea factorilor de mediu, atât pentru stațiile de transfer cât și pentru CMID Sârbi.
    13. Să efectueze procedurile specifice de monitorizare post – închidere a depozitelor de deșeuri neconforme ecologizate: Arinieș – Borșa, Rohia – Tg Lăpuș și Seini, respectiv a celor închise *in situ*: Baia Mare (Satu Nou de Jos), Sighetu Marmației (Teplița) și Vișeu de Sus
    14. Să realizeze închiderea celulelor nr.1 și nr.2 a CMID Sârbi și monitorizarea post – închidere a acestora pe perioada Contractului.
    15. Să permită accesul antreprenorului contractat de Delegat în vederea realizării lucrărilor de deschidere a celulei nr.2.
    16. Delegatul Serviciului va avea faţă de Utilizatori următoarele obligaţii principale:

1. să ia măsuri imediate pentru remedierea unor defecţiuni, deranjamente sau avarii apărute în funcţionarea CMID Sârbi și/sau în stațiile de transfer şi să limiteze durata intervenţiilor;
2. să plătească despăgubiri persoanelor fizice sau juridice pentru prejudiciile provocate din culpă, inclusiv pentru restricţiile impuse deţinătorilor de terenuri în perimetrul zonelor de protecţie instituite, conform prevederilor legale;
3. să plătească chirii pentru folosirea temporară a terenurilor şi să aducă terenurile şi obiectivele afectate de lucrările de intervenţie sau de investiţii în starea anterioară începerii acestor lucrări.
   * 1. Să recicleze şi să valorifice produsele rezultate din activităţile Serviciului, cu respectarea prevederilor legale în vigoare, în vederea atingerii indicatorilor privind reciclarea şi valorificarea deşeurilor, asigurării continuităţii Serviciului şi păstrării echilibrului contractual.
     2. Să respecte indicatorii de performanţă şi calitate stabiliţi prin contractul de delegare a gestiunii şi/sau prin hotărârea autorităţii administraţiei publice locale de dare în administrare.
     3. Să furnizeze cu regularitate Delegatarului, respectiv autorităţilor de reglementare competente, informaţii privind modul de realizare a indicatorilor de performanţă, să asigure accesul la documentaţiile şi la actele individuale pe baza cărora furnizează/prestează serviciul de utilităţi publice, în condiţiile legii.
     4. Să opereze Serviciile cu respectarea principiilor universalităţii, accesibilităţii, continuităţii şi egalităţii de tratament între Utilizatori/Delegati CT.
     5. Să furnizeze, atât Delegatarului, cât şi autorităţilor de reglementare, autorizare şi control, toate informaţiile de interes public solicitate de acestea şi să asigure accesul la informaţiile necesare, în vederea verificării şi evaluării funcţionării şi dezvoltării Serviciului, ale contractului de delegare a gestiunii serviciului şi ale acordului şi autorizaţiei de mediu.
     6. Să pună în aplicare metode performante de management care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare privind achiziţiile publice, şi să asigure totodată respectarea cerinţelor specifice din legislaţia privind protecţia mediului.
     7. Să asigure exploatarea eficace, în regim de continuitate şi permanenţă, a Serviciului care face obiectul delegării, precum şi a Infrastructurii (bunuri proprietate publică şi/sau privată ale Delegatarului transmise Delegatului intrinsec, prin concesionare, o dată cu delegarea gestiunii) în conformitate cu cerinţele şi destinaţia impuse de Delegatar.
     8. În cazul în care Delegatul va sesiza existenţa unei cauze care poate să conducă la imposibilitatea realizării Serviciului, acesta va notifica de îndată acest fapt Delegatarului, în vederea luării măsurilor necesare pentru asigurarea continuităţii Serviciului.
     9. Să întreţină şi să dezvolte orice bunuri de retur încredinţate acestuia prin concesiune, în scopul operării/furnizării/prestării Serviciului, conform prevederilor Caietului de Sarcini şi Propunerii Tehnice.
     10. Să verifice starea tehnică a mijloacelor de transport a deșeurilor și să le înlocuiască pe cele care prezintă defecțiuni sau neetanșeități în maximum 24 de ore de la sesizare.
     11. Să prezinte Delegatarului rapoarte periodice/la simpla solicitare a acestuia din urmă, cu privire la modul de realizare a anumitor parametri tehnici şi de performanţă pe parcursul derulării Contractului.
     12. Să nu subconcesioneze obiectul concesiunii.
     13. Să ia toate măsurile necesare privind bunurile de retur, astfel încât, la încheierea Contractului de concesiune, capacitatea Delegatarului de a realiza Serviciul să fie cel puţin egală cu cea existentă la data intrării în vigoare a Contractului.
     14. Să transmită Delegatarului modificările de patrimoniu apărute în cursul anului, precum şi situaţia patrimoniului public şi privat (cantitativ şi valoric) la data de 31 decembrie a fiecărui an pentru înregistrarea în contabilitatea Delegatarului.
     15. Delegatul va fi responsabil de structura forţei de muncă angajate de acesta în vederea derulării Contractului precum şi de protecţia socială a acesteia;
     16. Să încheie un Contract de Depozitare cu Delegatul CT, unde se vor menţiona şi obligaţiile Delegatului faţă de Utilizatorii finali.
     17. Să înființeze activitatea de dispecerat și de înregistrare a reclamațiilor, având un program de funcționare permanent.
     18. Să înregistreze toate reclamațiile și sesizările Utilizatorilor într-un registru și să ia măsurile de rezolvare ce se impun.
     19. Delegatul are obligaţia să aplice la facturare către Delegatul CT tarifele aprobate de Delegatar.
     20. Delegatul are obligația să plătească penalităţile contractuale în cuantumul prevăzut de prezentul Contract şi Anexele corespunzătoare, în caz de nerespectare a obligaţiilor sale contractuale şi a Indicatorilor de Performanţă.
     21. Delegatul, cu respectarea prevederilor actelor normative în vigoare, va constitui fondul pentru închiderea şi urmărirea post-închidere a depozitului (celula 1, respectiv celula 2) conform specificaţiilor din Caietul de sarcini*.*
     22. În cazul încetării contractului Fondul pentru închiderea şi urmărirea post-închidere a depozitului va fi transferat - cu aceeaşi destinaţie - Delegatarului sau Delegatului desemnat de acesta.
4. **DREPTURILE ŞI OBLIGAŢIILE PRINCIPALE ALE DELEGATARULUI** 
   1. Delegatarul va beneficia de următoarele **drepturi:**
      1. Să încaseze Redevența și Redevența suplimentară conform prevederilor prezentului Contract.
      2. Să aplice penalităţi în caz de executare cu întârziere sau neexecutare a obligaţiilor contractuale de către Delegat.
      3. Să coordoneze proiectarea şi execuţia lucrărilor tehnico-edilitare, a investiţiilor, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu.
      4. Să realizeze investiţii de interes comun în domeniul aferent Serviciului de salubrizare şi în acest scop să finanţeze lucrările necesare, precum şi să contracteze şi să garanteze, conform prevederilor legale aplicabile, împrumuturile în vederea finanţării programelor de investiţii în Infrastructura aferentă Serviciului.
      5. Să inspecteze bunurile concesionate, serviciile şi activităţile a căror gestiune a fost delegată, să verifice gradul de realizare a investiţiilor şi să monitorizeze modul în care este satisfăcut interesul public, să monitorizeze îndeplinirea obligaţiilor contractuale asumate, cu notificarea prealabilă a Delegatului şi în condiţiile prevăzute de caietul de sarcini şi de regulamentul Serviciului.
      6. Să-şi exprime intenţia de a dobândi bunurile de preluare şi să solicite Delegatului să semneze contractul de vânzare-cumpărare a acestor bunuri.
      7. Să elaboreze şi să aprobe strategii proprii în vederea îmbunătăţirii şi dezvoltării Serviciilor, utilizând principiul planificării strategice multianuale.
      8. Să promoveze dezvoltarea şi/sau reabilitarea Infrastructurii aferente Serviciilor şi programe de protecţie a mediului pentru activităţile şi serviciile poluante.
      9. Să aprobe stabilirea, ajustarea sau, după caz, modificarea prețurilor și tarifelor propuse de Delegat conform articolelor 6.1.3, 6.1.4 şi 6.1.7 şi în baza metodologiilor elaborate de autoritățile de reglementare potrivit competențelor acordate acestora prin legea specială.
      10. Să refuze, în condiții justificate, aprobarea stabilirii, ajustării sau modificării preţurilor și tarifelor propuse de Delegat.
      11. Să consulte asociaţiile utilizatorilor în vederea stabilirii politicilor şi strategiilor locale şi a modalităţilor de organizare şi funcţionare a Serviciului.
      12. Să informeze periodic Utilizatorii asupra stării serviciilor de utilităţi publice şi asupra politicilor de dezvoltare a acestora.
      13. Să medieze şi să soluţioneze conflictele dintre utilizatori şi Delegat, la cererea uneia dintre părţi.
      14. Să monitorizeze şi să controleze modul de respectare a obligaţiilor şi responsabilităţilor asumate de Delegat prin contractul de delegare a gestiunii cu privire la:
5. respectarea indicatorilor de performanţă şi a nivelurilor serviciilor;
6. ajustarea periodică sau modificarea tarifelor conform formulelor prevăzute la art.14, respectiv art.15 din Ordinul nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;
7. respectarea Legii concurenţei nr. 21/1996, republicată;
8. exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al unităţilor administrativ-teritoriale, afectate serviciilor (Infrastructura);
9. asigurarea protecţiei mediului şi a domeniului public;
10. asigurarea protecţiei utilizatorilor.
    * 1. Să rezilieze Contractul dacă Delegatul nu îşi respectă obligaţiile asumate prin Contract.
      2. Delegatarul are dreptul de a verifica îndeplinirea cerinţelor de performanţă şi calitate a activităţilor realizate de Delegat, asigurându-se în acest sens inclusiv dreptul de a verifica documente relevante cu privire la aceste aspecte.
      3. Delegatarul păstrează prerogativele privind adoptarea politicilor şi strategiilor de dezvoltare a Serviciului, respectiv a programelor de dezvoltare a sistemelor de utilităţi publice, precum şi obligaţia de a urmări, de a controla şi de a supraveghea modul în care se realizează, respectiv:
11. modul de respectare şi de îndeplinire a obligaţiilor contractuale asumate de Delegat, inclusiv în relaţia cu Delegatul CT/Utilizatorii;
12. calitatea Serviciului;
13. indicatorii de performanţă ai Serviciului;
14. modul de administrare, exploatare, conservare şi menţinere în funcţiune, dezvoltare sau modernizare a Infrastructurii aferente Serviciului;
15. modul de formare, stabilire, modificare şi ajustare a tarifelor;
16. menţinerea echilibrului contractual;
17. respectarea clauzelor privind administrarea, întreţinerea şi predarea bunurilor publice;
18. independenţa managerială a Delegatului faţă de orice implicare a autorităţilor şi insituţiilor publice;
    * 1. Delegatarul poate modifica în mod unilateral partea reglementară a Contractului de concesiune din motive excepţionale legate de interesul naţional sau local şi în cazul prevăzut la art. 7.1.4.
      2. Delegatarul va beneficia de toate drepturile corelative obligaţiilor Delegatului.
    1. Delegatarul va avea următoarele **obligaţii**:
       1. Să predea Delegatului la data intrării în vigoare a Contractului toate bunurile, instalaţiile, echipamentele şi dotările aferente întregii activităţi, cu inventarul existent, libere de orice sarcini, pe bază de proces-verbal de predare-primire.
       2. Să asigure un mediu de afaceri concurenţial, transparent şi loial.
       3. Să respecte angajamentele asumate faţă de Delegat prin clauzele contractuale stabilite prin contractul de delegare a gestiunii Serviciului.
       4. Să păstreze, în condiţiile legii, confidenţialitatea datelor şi informaţiilor economico-financiare privind activitatea Delegatului Serviciului, altele decât cele de interes public.
       5. Să notifice Delegatului apariţia oricăror împrejurări de natură să aducă atingere drepturilor acestuia.
       6. Să nu modifice unilateral Contractul, în afara cazurilor prevăzute expres de lege şi de prezentul contract.
       7. Să nu îl tulbure pe Delegat în exerciţiului drepturilor rezultate din prezentul Contract.
       8. Să pună în aplicare reglementările legale intrate în vigoare pe parcursul derulării Contractului.
       9. Să elaboreze şi să aprobe regulamentul serviciului, în baza regulamentelor cadru, conform legilor în vigoare.
       10. Să aprobe tarifele propuse de Delegat, cu respectarea prevederilor legale şi clauzelor contractuale privind tarifele.
       11. Să faciliteze obţinerea de către Delegat a autorizaţiilor pentru lucrări şi investiţii pe terenurile publice şi private, conform prevederilor legale în vigoare.
       12. Să-şi asume, pe toată durata contractului de delegare, toate responsabilităţile şi obligaţiile care rezultă din calitatea sa de proprietar, altele decât cele expres transferate Delegatului prin Contract.
       13. Să ia toate măsurile pentru înlocuirea de către Delegat a bunurilor scoase din funcţiune, astfel încât capacitatea de a furniza serviciile să fie cel puţin constantă pe toată durata contractului.
19. **RISCURI ASOCIATE CONTRACTULUI** 
    1. Riscurile aferente exploatării Serviciului pe durata Contractului sunt preluate integral de către Delegat.
20. **TRANSFERUL INFRASTRUCTURII PRIN CONCESIUNE** 
    1. La momentul încheierii prezentului Contract şi o dată cu delegarea gestiunii Serviciului se va realiza şi transferul Infrastructurii de la Delegatar la Delegat, precum şi al oricăror bunuri ce vor fi utilizate în derularea Contractului.
    2. Predarea-primirea Infrastructurii se va efectua pe baza de proces-verbal si va constitui anexă la prezentul Contract, devenind parte integranta din acesta.
    3. Categoriile de bunuri ce vor fi utilizate de Delegat în derularea Contractului sunt următoarele:
21. **Bunuri de retur** – bunurile Delegatarului care se transmit cu titlu gratuit în administrarea Delegatului, inclusiv cele realizate pe durata Contractului în scopul îndeplinirii obiectivelor delegării şi care care revin de plin drept, gratuit si libere de orice sarcini Delegatarului, la expirarea contractului – Anexa ( );
22. **Bunuri de preluare** care la expirarea contractului pot reveni Delegatarului, în măsura în care acesta din urma îşi manifesta intenţia de a le prelua, în schimbul plăţii unei compensaţii egale cu valoarea contabilă actualizată, conform Caietului de sarcini;
23. **Bunuri proprii** care la expirarea contractului rămân în proprietatea Delegatului;
    1. Bunurile proprietate publică sau in proprietatea privată a Delegatarului din componenţa Infrastructurii sunt supuse inventarierii anuale şi se evidenţiază distinct, extracontabil, în patrimoniul Delegatului – Anexa (...).
    2. Investiţiile în infrastructura specifică Serviciului care se realizează din fonduri proprii ale Delegatului constituie bunuri de retur; bunurile astfel realizate rămân în proprietatea Delegatului pe toată durata Contractului şi revin de drept, la expirarea Contractului, gratuit şi libere de orice sarcini, Delegatarului, fiind integrate domeniului public.
    3. Sursele de finanţare a lucrărilor de investiţii realizate potrivit prevederilor art. 44 alin. (2) din Legea nr. 51/2006 se asigură din F.I.I.D constituit din redevența încasată , din credite sau alte surse , în condițiile prezentului contract.
    4. Investiţiile realizate de Delegat din fonduri proprii pentru reabilitarea, modernizarea şi dezvoltarea Infrastructurii se vor amortiza de către acesta pe durata Contractului.
    5. Delegatul este obligat să nu constituie garanţii reale asupra oricărui element al Infrastructurii.
    6. Delegatul nu poate închiria sau ceda, sub orice altă formă juridică, folosinţa Infrastructurii şi elementelor sale componente.
    7. Delegatul va plăti toate taxele, impozitele si alte comisioane aferente Infrastructurii pe întreaga durata a prezentului Contract.
    8. Delegatul va avea obligaţia de a administra elementele patrimoniului public şi privat al Infrastructurii preluate cu diligenţa unui bun proprietar.
    9. Pentru casarea Bunurilor de Retur din categoria mijloace fixe sau bunuri de inventar pe care Delegatarul le-a concesionat Delegatului, Părţile au obligaţia de a aplica la timp procedurile legale pentru casarea bunurilor publice.
    10. Delegatul va permite accesul reprezentanţilor Delegatarului în spaţiile/clădirile utilizate în executarea prezentului Contract, pentru a-şi putea exercita drepturile de monitorizare în conformitate cu prevederile Contractului.

1. **SANCŢIUNI PENTRU NEÎNDEPLINIREA OBLIGAŢIILOR** 
   1. Nerespectarea obligaţiilor asumate prin prezentul Contract de către una dintre părţi, în mod culpabil, dă dreptul părţii lezate de a considera contractul reziliat de drept şi de a pretinde plata de daune-interese.
   2. Operarea/prestarea de către Delegat a Serviciului fără licenţă atrage răspunderea administrativă sau contravenţională a Delegatului şi constituie motiv de reziliere a Contractului.
   3. Retragerea sau încetarea valabilităţii licenţei atrage incetarea efectelor hotărârii privind atribuirea Contractului şi conduce la organizarea unei noi proceduri de selectare a unui Delegat, în condiţiile prevederilor Legii nr. 51/2006. Având în vedere că retragerea licenţei se notifică Delegatului cu cel puţin 90 de zile înainte, pe tot cuprinsul acestei perioade acesta este obligat să presteze Serviciul în condiţiile Contractului.
   4. Delegatarul are dreptul să rezilieze unilateral Contractul şi să organizeze o nouă procedură pentru delegarea Serviciilor, dacă constată nerespectarea repetată de către Delegat a obligaţiilor contractuale şi dacă Delegatul nu adoptă programe de măsuri care să respecte condiţiile contractuale şi să asigure atingerea, la nivelul stabilit prin Contract cu toate documentele si anexele sale, a parametrilor tehnici şi de calitate asumaţi.
   5. Prezentul articol se completează cu dispoziţiile relevante ale art. 20 precum şi cu prevederile Codului civil şi ale celorlalte acte normative în vigoare.

***CLAUZE SPECIFICE***

1. **ALTE RESPONSABILITĂŢI ALE DELEGATULUI** 
   1. Delegatul are obligaţia de a executa Serviciile prevăzute în Contract cu profesionalismul şi promptitudinea cuvenite angajamentului asumat şi în conformitate cu prevederile Contractului cu toate documentele si anexele sale.
   2. Delegatul se obligă să supravegheze prestarea Serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract.
   3. Delegatul este pe deplin responsabil pentru execuţia Serviciilor în conformitate cu termenele/intervalele convenite. Totodată, Delegatul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
   4. Delegatul rămâne răspunzător pentru orice încălcare a obligaţiilor sale contractuale şi după încetarea Contractului, pentru perioada prevăzută în acest sens de legislaţia românească aplicabilă.
   5. Delegatul se obligă să respecte şi să se conformeze tuturor prevederilor legislaţiei româneşti relevante în vigoare, şi garantează că personalul propriu şi dependenţii acestora respectă şi se conformează acestor prevederi legale. De asemenea, Delegatul va respecta standardele esenţiale de muncă ILO, convenţiile cu privire la libertatea de asociere şi negocieri colective, eliminarea muncii forţate şi a discriminării la locul de muncă şi abolirea muncii copiilor şi toate celelalte prevederi legale în materie de muncă şi incidente.
   6. Delegatul se obligă să asigure şi să garanteze Delegatarul împotriva oricăror revendicări şi proceduri care pot decurge din nerespectarea prevederilor legale de către Delegat, angajaţii şi dependenţii acestuia.
   7. Serviciile executate în baza contractului precum şi orice fază a acestora prevăzută a fi terminată într-o perioadă stabilită trebuie finalizate în termenul convenit de părţi, termen care se calculează de la data începerii execuţiei.
   8. În asigurarea Serviciilor pe care le execută şi a lucrărilor pe care le efectuează, Delegatul este persoană juridică independentă, care nu are statutul de angajat al Delegatarului, neavând dreptul de a acţiona în numele şi pentru Delegatar.
   9. Delegatul se obligă să remedieze, pe cheltuiala proprie, la cererea Delegatarului şi în termenul indicat de acesta, orice deficienţă în executarea Serviciilor cauzată de neîndeplinirea obligaţiilor sale contractuale.
   10. Delegatul se obligă să solicite acordul Delegatarului pentru schimbarea personalului cheie ofertat.

1. **Alte responsabilităţi ale Delegatarului** 
   1. Delegatarul se obligă să pună la dispoziţia Delegatului facilităţile şi/sau informaţiile pe care acesta le-a prevăzut în Caietul de Sarcini şi pe care le consideră necesare pentru îndeplinirea Contractului.

1. **RECEPŢIE ŞI VERIFICĂRI** 
   1. Delegatarul are dreptul de a verifica modul de prestare a Serviciului pentru a stabili conformitatea lor cu prevederile din prezentul Contract, cu toate documentele şi anexele sale.
   2. Verificările vor fi efectuate de către Delegatar prin reprezentanţii săi împuterniciţi. Delegatarul are obligaţia de a notifica în scris Delegatului, identitatea persoanelor împuternicite pentru acest scop.
2. **ÎNCEPERE, FINALIZARE, ÎNTÂRZIERI, SISTARE, ÎNCETARE** 
   1. Delegatul are obligaţia de a începe operarea/prestarea Serviciului în timpul cel mai scurt posibil de la primirea Ordinului de începere a contractului.
   2. În cazul în care Delegatul suferă întârzieri în executarea Contractului şi/sau suportă costuri suplimentare, datorate în exclusivitate Delegatarului, părţile vor stabili de comun acord:

* prelungirea perioadei de operare/prestare a Serviciului, şi
* totalul cheltuielilor aferente, dacă este cazul, care se vor reflecta în calculul redevenţei.
  1. Dacă pe parcursul îndeplinirii Contractului, Delegatul nu respectă anumite termene sau intervale de timp stabilite prin prezentul Contract cu toate documentele şi anexele sale, acesta are obligaţia de a notifica acest lucru, în timp util, Delegatarului. Modificarea termenelor sau intervalelor de prestare cu acordul părţilor, se face prin act adiţional.
  2. În afara cazului în care Delegatarul este de acord cu o prelungire a termenelor/intrervalelor de mai sus, orice întârziere în îndeplinirea contractului dă dreptul Delegatarului de a solicita penalităţi Delegatului.
  3. Prezentul contract poate înceta fără nicio formalitate, punere în întârziere sau intervenţia unei instanţe judecătoreşti, în următoarele situaţii:

1. în cazul în care Delegatului i se retrage licenţa A.N.R.S.C. sau aceasta nu este prelungita după expirarea termenului, in conformitate cu prevederile art. 39 alin 4 din Legea 51/2006;
2. la expirarea duratei stabilite prin contract, daca părţile nu convin, în scris, prelungirea acestuia, în condiţiile legii, in conformitate cu art. 32 alin. 3 si 4 din Legea 51/2006;
3. în cazul în care interesul naţional sau local o impune, prin denunţarea unilaterala de către Delegatar, cu plata unei despăgubiri juste şi prealabile în sarcina acestuia;
4. în cazul nerespectării obligaţiilor contractuale de către Delegat, prin reziliere, cu obligaţia de a repara prejudiciul cauzat, conform art.1350 din Noul Cod Civil;
5. în cazul nerespectării obligaţiilor contractuale de către Delegatar, prin reziliere, cu obligaţia de a repara prejudiciul cauzat, conform art.1350 din Noul Cod Civil;
6. în cazul in care Delegatul nu deţine alte autorizaţii legale relevante sau când acestea sunt retrase, in condițiile Legii 51/2006;
7. în cazuri de forţă majoră sau caz fortuit, când Delegatul se află în imposibilitatea de a continua contractul.
   1. În cazul în care, pe parcursul derulării Contractului, Delegatarul constată neconformităţi ale Delegatului în îndeplinirea cerinţelor de performanţă şi calitate stabilite prin prezentul contract şi anexele sale, Delegatarul va fi îndreptăţit să solicite Delegatului remedierea, îndeplinirea sau conformarea la anumiţi parametri şi/sau obligaţii contractuale, cel din urmă fiind obligat să se conformeze solicitărilor Delegatarului într-un termen rezonabil stabilit de acesta.
   2. Fără a afecta prevederile de mai sus, Delegatarul poate decide suspendarea executării Contractului, în situaţia în care există suspiciuni cu privire la eventuale neconformităţi ale Delegatului în îndeplinirea cerinţelor de performanţă şi calitate stabilite prin prezentul contract şi anexele sale, notificând în acest sens Delegatul cu cel puţin 5 zile înainte. Prevederile de mai sus nu vor exonera Delegatul de plata penalităţilor prevăzute prin prezentul Contract.
   3. Prezentul Contract încetează prin executarea, de către ambele părţi, a tuturor obligaţiilor ce le revin conform contractului, sau ca urmare a dispariţiei, fără vina nici uneia dintre părţi, a unui element esenţial al Contractului, astfel cum acesta este definit în legislaţia aplicabilă.
   4. Prezentul Contract încetează şi în următoarele cazuri:

a) prin acordul scris al părţilor;

b) prin denunţare unilaterală de către Părți, cu un preaviz de 30 de zile, în cazurile expres prevăzute de lege.

* 1. Delegatarul are dreptul de a considera Contractul ca reziliat, printr-o notificare scrisă adresată Delegatului, urmând ca rezilierea să-şi producă efectele după un termen de 30 zile de la data primirii acesteia în cazul în care Delegatul:

1. a fost condamnat, prin hotărâre definitivă a unei instanţe judecătoreşti, pentru o fapta care a adus atingere eticii profesionale sau pentru comiterea unei greseli in materie profesionala, sau se face vinovat de grave abateri în materie profesională, dovedite de Delegatar prin orice mijloace permise de lege;
2. a fost condamnat, prin hotărâre definitivă a unei instanţe judecătoreşti, pentru fraudă, corupţie, implicare într-o organizaţie criminală sau orice altă activitate ilegală prin care sunt aduse prejudicii intereselor financiare ale Uniunii Europene;
3. a fost declarat vinovat de încălcarea gravă a obligaţiilor contractuale ca urmare a unei alte proceduri de licitaţie sau atribuire de grant, finanţată din bugetul Uniunii Europene;
4. este afectat de orice alte impedimente de ordin legal care împiedică executarea corespunzătoare a prezentului Contract;
5. nu furnizează garanţiile şi/sau asigurările.
   1. În situaţiile prevăzute mai sus, Delegatul are dreptul de a pretinde numai plata corespunzătoare pentru partea din Contract îndeplinită până la data încetării Contractului.
   2. În cazurile în care Delegatarul consideră contractul reziliat pentru neexecutare sau executare necorespunzătoare din partea Delegatului, va fi îndreptăţit să perceapă de la acesta din urmă daune-interese.
   3. Imediat după primirea notificării de reziliere a contractului, Delegatul va lua toate măsurile necesare pentru a opri executarea obligaţiilor sale de o manieră promptă şi organizată, în aşa fel încât costurile să fie minime.

1. **PROGRAMUL LUCRĂRILOR DE INVESTIŢII**

**SARCINILE ŞI RESPONSABILITĂŢILE PĂRŢILOR**

* 1. Părţile vor respecta programul lucrărilor de investiţii pentru reparaţii curente, reparaţii planificate, renovări, atât fizic, cât şi valoric prezentate în Oferta Delegatului/Documentele Contractului.

1. **INDICATORII DE PERFORMANŢĂ** 
   1. Indicatorii minimi de performanţă sunt cei stabiliţi prin Caietul de sarcini prin raportare la prevederile Regulamentului Serviciului de Salubrizare al Județului Maramureș pentru activitățile aferente Centrului de Management Integrat al Deșeurilor aprobat prin HCJ Maramureș nr.165/28.10.2015.

1. **TARIFELE PRACTICATE DE DELEGAT** 
   1. Tarifele se propun de către Delegat și sunt aprobate prin Hotărârea Delegatarului şi pot fi modificate/ajustate de către acesta la solicitarea motivată a Delegatului.
   2. Tarifele pot fi ajustate la solicitarea Delegatului, la un interval de un an, conform Ordinului nr.109/2007, cu aprobarea prealabilă a Delegatarului, transmisă cu minim 60 de zile înainte de data ajustării, data de intrare în vigoare a tarifelor ajustate fiind data de 1 iulie a fiecarui an.
   3. Ajustarea se va face cu indicele prețurilor de consum comunicat de Institutul Național de Statistică.
   4. Tarifele practicate pentru Serviciul delegat la data prezentului Contract pe activități sunt următoarele:

* Tarif tratare mecano-biologică și depozitare , inclusiv nămol de la stații de epurare: \_\_\_\_\_ lei/tonă;
* Tarif sortare și depozitare refuz sortare inclusiv din CCDV: \_\_\_\_\_ lei/tonă;
* Tarif transfer și transport: \_\_\_\_\_ lei/tonă.

Tarifele sunt exprimate în lei/tonă fără TVA.

* 1. Delegatul va emite facturi către Delegatul CT cu care are încheiat Contract de Depozitare, conform dispoziţiilor Contractului de Depozitare.
  2. Tarifele stabilite şi practicate cu încălcarea dispoziţiilor art.17.1 sunt nule de drept, iar sumele încasate necuvenit şi constatate ca atare de către autorităţile de reglementare se restituie celor de la care au fost colectate.
  3. Aplicarea de către Delegat a unor tarife mai mari decât cele stabilite şi aprobate potrivit art.17.1 este interzisă. Tarifele aprobate de Delegatar trebuie să conducă la atingerea următoarelor obiective:

1. asigurarea prestării Serviciului la nivelurile de calitate şi indicatorii de performanţă stabiliţi de către Delegatar prin Caietul de Sarcini, şi prin prezentul contract de delegare a gestiunii;
2. realizarea unui raport calitate-cost cât mai bun pentru Serviciu şi asigurarea unui echilibru între riscurile şi beneficiile asumate de părţile contractante;
3. asigurarea funcţionării eficiente a Serviciului şi a exploatării bunurilor aparţinând domeniului public şi privat al unităţilor administrativ-teritoriale, afectate Serviciului, precum şi asigurarea protecţiei mediului.

1. **DECLARAŢII ŞI GARANŢII** 
   1. Delegatul declară şi garantează Delegatarului următoarele:
2. Delegatul este o societate comercială legal constituită, conform legilor române.
3. Delegatul are puteri depline şi autoritatea să semneze prezentul Contract precum şi să îşi asume şi să respecte obligaţiile prevăzute în Contract.
4. Delegatul a întreprins toate diligenţele şi acţiunile necesare conform legilor în vigoare şi documentelor sale statutare pentru a obţine autorizarea semnării prezentului Contract, asumării şi îndeplinirii obligaţiilor prevăzute de acesta.
5. Delegatul deţine capacitatea funcţională şi financiară necesare derulării Contractului şi îndeplinirii obligaţiilor asumate prin acesta.
6. Prezentul Contract instituie obligaţii legale, întemeiate şi deplin acceptate de Delegat.
7. Semnarea şi derularea Contractului, precum şi îndeplinirea obligaţiilor prevăzute de acesta nu vor intra în contradicţie şi nu vor avea ca rezultat încălcarea prevederilor documentelor statutare ale Delegatului, a prevederilor unor contracte sau înţelegeri la care Delegatul este parte, sau a prevederilor legale în vigoare.
8. Nu există nicio acţiune în justiţie, proces aflat pe rol sau investigaţie judiciară sau extra-judiciară, în desfăşurare sau iminentă, îndreptate împotriva Delegatului care ar putea avea ca efect neîndeplinirea de către Delegat a uneia dintre obligaţiile asumate prin Contract, sau care ar putea afecta în orice mod derularea Contractului conform obiectivelor Delegatarului.
9. Delegatul va garanta şi va apăra pe Delegatar, inclusiv angajaţii şi împuterniciţii acestuia, împotriva oricăror reclamaţii, pretenţii sau revendicări din partea unor terţe părţi precum şi împotriva unor daune şi/sau pagube, costuri şi/sau cheltuieli ivite ca urmare a nerespectării de către Delegat a legilor în vigoare şi/sau a prevederilor prezentului Contract.
10. Delegatul va notifica de îndată Delegatarului orice situaţii în urma cărora declaraţiile şi/sau garanţiile de mai sus nu mai pot fi susţinute.
11. În termen de 15 zile de la încheierea contractului de concesiune, Delegatul se obligă să constituie garanţia de bună execuţie a contractului în cotă de 5 % din valoarea fără TVA a primului an de Contract.
12. Delegatul se obligă să constituie și să mențină garanția de bună execuție la nivelul a 5% din valoarea anuală actualizată fără TVA a contractului, pe toată durata contractului

(2) Din această sumă vor fi prelevate penalităţile şi sumele datorate Delegatarului de către Delegat, în cazul întârzierilor la plată. În această situaţie Delegatul are obligația de a reconstitui garanţia în termen de 15 zile de la data diminuării.

(3) Garanţia de bună execuţie se restituie Delegatului în termen de 15 zile de la îndeplinirea tuturor obligaţiilor asumate prin contract.

(4) În momentul încălcării de către Delegat a uneia din obligaţiile care îi incumbă conform prezentului Contract, Delegatarul, fără a aduce atingere celorlalte drepturi la despăgubire prevăzute prin Contract sau care derivă din reglementările în vigoare, va fi îndreptăţit să încaseze şi să-şi însuşească sumele relevante din garanţia în bani depusă de Delegat. Delegatarul va fi îndreptăţit să execute garanţia cu precădere în cazul nerespectării de către Delegat a obligaţiei de execuţie a lucrărilor de investiţii pentru reparaţii curente, reparaţii planificate, renovări la termenul impus prin prezentul contract cu toate documentele şi anexele sale.

(5) Anterior emiterii unei pretenţii asupra garanţiei de bună execuţie, Delegatarul are obligaţia de a notifica acest lucru Delegatului, precizând totodată obligaţiile care nu au fost respectate.

(6) După ce Delegatarul îşi va fi exercitat dreptul de a executa în parte sau în totalitate garanţia depusă de Delegat, acesta din urmă, în termen de 15 zile, va reîntregi garanţia până la nivelul iniţial, în caz de executare parţială, iar în caz de executare a întregii garanţii, Delegatul va depune o nouă garanţie în cuantumul stabilit iniţial, în acelaşi termen prevăzut mai sus.

(7) În cazul în care Delegatul nu se va conforma obligaţiilor de mai sus, Delegatarul va fi îndreptăţit să rezilieze contractul în condiţiile prevăzute de articolul art. 10.1.

(8) Garanţia depusă de Delegat va rămâne în vigoare pe întreaga perioadă a Contractului şi se va restitui Delegatului conform prevederilor legale. In cazul în care Contractul va înceta ca urmare a unei cauze, alta decât nerespectarea de către Delegat a obligaţiilor sale contractuale, Delegatarul va elibera garanţia, cu excepţia situaţiilor în care, conform Contractului, acesta va fi îndreptăţit să reţină parte sau totalitatea garanţiei.

1. **ASIGURĂRI**
   1. În termen de 60 de zile de la semnarea Contractului, Delegatul va încheia cu o societate de asigurări autorizata şi va menţine în vigoare o poliţe de asigurare care să acopere:
   2. Asigurarea de bunuri, ce va acoperi toate riscurile cu privire la pierderi fizice sau daune aduse infrastructurii aferente Serviciului;
   3. Asigurări auto acoperind parcul de mijloace de transport şi utilaje folosite de Delegat în gestiunea Serviciului;
   4. Asigurări pentru salariaţi, conform Legii în domeniul muncii;
   5. Asigurarea de răspundere civilă în eventualitatea accidentelor provocate terţilor, Delegatarului, salariaţilor sau reprezentanților Delegatarului, ca urmare a executării Contractului.
   6. Pe perioada executării Contractului, Delegatul va încheia asigurare medicală pentru salariați sau personalul contractat de acesta în baza Contractului. Delegatarul nu îşi va asuma responsabilitatea privind cheltuielile medicale şi de sănătate ale Delegatului, ale personalului salariat sau contractant.
   7. Pe perioada executării Contractului, Delegatul va încheia o asigurare de raspundere civilă pentru poluare în cuantumul minim prevăzut în Caietul de Sarcini.
   8. Delegatul va furniza dovezi ale poliţei/poliţelor de asigurare prevăzute mai sus şi ale plăţilor periodice ale primelor de asigurare fără întârziere, oricând i se va solicita de către Delegatar.
2. **RĂSPUNDEREA CONTRACTUALĂ** 
   1. Delegatul se obligă să despăgubească Delegatarul împotriva oricăror:
3. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
4. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Contractului.
   1. În executarea prezentului contract Delegatul înţelege să acţioneze pe riscul şi răspunderea sa.
   2. Nerespectarea în tot sau în parte, ori executarea necorespunzătoare de către părţile contractante a obligaţiilor cuprinse în prezentul Contract atrage răspunderea contractuală a părţii în culpă. Răspunderea contractuală naşte obligaţia reparării întregului prejudiciu cauzat precum şi plata de daune interese, după caz.
   3. Delegatul se află de drept în culpă în următoarele situaţii:
5. orice declaraţie sau garanţie dată de Delegat prin acest Contract se dovedeşte a fi falsă sau de natură să inducă în eroare pe Delegatar;
6. Delegatul grevează Infrastructura sau elemente ale acesteia cu orice fel de sarcină;
7. Delegatul abandonează gestiunea Serviciului fără înştiinţarea şi/sau permisiunea prealabilă a Delegatarului;
8. Delegatul nu îşi îndeplineşte obligaţia de plată a redevenţei conform art. 4 şi/sau a oricărei obligaţii financiare sau de altă natură asumate prin Contract.
   1. In cazul in care Autoritatea Contractanta va constata existenta uneia sau mai multor situații dintre cele enumerate la art. 20.4,  aceasta va fi îndreptățită să solicite Delegatului despăgubiri in cuantumul prejudiciului produs, conform art. 20.1 lit b.
   2. Părţile sunt de acord că Forţa majoră exclude răspunderea contractuală pentru încălcarea Contractului, în condiţii prevăzute în prezentul Contract.
   3. Părţile recunosc, de asemenea, incidenţa exoneratoare de răspundere a evenimentelor, care constituie Cazuri fortuite, ivite pe parcursul executării prezentului Contract. Părţile sunt de acord că fapta terţului exclude încălcarea Contractului doar în cazul în care fapta terţului nu este rezultatul unui raport contractual cu oricare dintre părţi, şi dacă fapta nu este consecinţa conduitei părţilor.
   4. Delegatul poate cesiona doar creanțele (drepturile). Obligațiile născute din prezentul Contract nu pot fi cesionate.
   5. Răspunderea Delegatarului este exclusă în toate situaţiile în care acesta exercită un drept contractual. Astfel, Delegatul nu-l va ţine răspunzător pe Delegatar pentru limitări şi pierderi sau lipsa câştigului în toate situaţiile în care acesta din urmă intervine pentru exercitarea/apărarea drepturilor ce rezultă din prezentul contract.
   6. Nerespectarea de către Delegat a obligaţiei de plată a redevenţei datorate în baza prezentului contract, la scadenţa stabilită, obligă pe acesta la plata unor penalităţi de întârziere conform art. 4.6 de mai sus.
   7. Nerespectarea de către Delegat a oricăror obligaţii contractuale non-financiare obligă pe acesta la plata unei penalităţi de 2% din valoarea redevenţei anuale, pentru fiecare lună sau fracţiune de lună de întârziere a îndeplinirii obligaţiei, de la data împlinirii termenului de executare până la îndeplinirea efectivă şi corectă a obligaţiei.
   8. Penalităţile mai sus menţionate nu exclud dreptul Delegatarului de a duce la îndeplinire el însuşi sau prin încheierea de convenţii cu terţi, acolo unde exista posibilitatea, a oricărei obligaţii ce incuba Delegatului şi care nu a fost îndeplinită în termen. În toate situaţiile în care Delegatarul va îndeplini obligaţii contractuale care, potrivit prevederilor contractuale revin Delegatului, acesta din urma va suporta toate costurile directe sau indirecte cauzate ca urmare a încălcării obligaţiilor asumate prin Contract şi oricare dintre riscurile executării contractelor încheiate de către Delegatar pentru Delegat.
   9. Delegatarul va putea recupera costurile mai sus arătate în oricare dintre modalităţile prevăzute în Contract, inclusiv executând garanţia constituita de Delegat.
   10. Nerespectarea de către Delegat a obligaţiilor asumate prin Propunerea Tehnică, referitoare la organizarea si derularea campaniilor de informare si conştientizare a populației, obligă pe acesta la plata unei penalităţi de 2% din valoarea redevenţei anuale, pentru fiecare lună sau fracţiune de lună de întârziere a îndeplinirii obligaţiei, de la data împlinirii termenului de executare până la îndeplinirea efectivă şi corectă a obligaţiei. Penalităţile nu exclud dreptului Delegatarului de a aduce la îndeplinire el însuşi sau prin încheierea de convenţii cu terţi, acolo unde exista posibilitatea, a oricărei obligaţii ce incuba Delegatului şi care nu a fost îndeplinită în termen.
   11. În cazul încetării anticipate a valabilităţii Contractului, prin reziliere din culpa Delegatului, acesta va fi obligat, fără a lua în considerare alte drepturi sau măsuri reparatorii aflate la dispoziţia Delegatarului, la plata către acesta a unor despăgubiri egale cu:
9. Valoarea prejudiciului produs, pentru perioada cuprinsa între data rezilierii şi data încheierii unui nou Contract de delegare de gestiune;
10. orice alte costuri suportate de Delegatar în legătură cu rezilierea Contractului.
    1. Nerespectarea de către Delegat a obligaţiei de predare a Infrastructurii la expirarea duratei Contractului, indiferent de cauză, fără a reprezenta o prelungire a duratei acestuia, obligă pe acesta la plata către Delegatar a unei penalităţi de întârziere egale cu dublul redevenţei calculate pentru o lună, şi a tuturor costurilor administrative şi a celor proprii pentru fiecare lună sau partea din lună în care acesta continuă să folosească Infrastructura.
    2. Delegatul se obligă să despăgubească Delegatarul împotriva oricăror daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Contractului.
    3. Despăgubirile ce vor fi acordate de Delegat în baza acestui articol privesc numai acele reclamaţii şi acţiuni în justiţie sau daune care sunt cauzate în mod direct de acţiunea sau omisiunea Delegatului în executarea Contractului cu toate documentele si anexele sale.
11. **RECUPERAREA DEBITELOR** 
    1. În cazul în care Delegatarul este îndreptăţit să perceapă majorări de întârziere şi/sau daune interese, poate deduce sumele corespunzătoare acestora din orice plată datorată Delegatului, sau poate executa garanţia corespunzătoare.
    2. Delegatarul este îndreptăţit să recupereze de la Delegat orice prejudicii suferite din vina Delegatului, care sunt descoperite după încetarea Contractului, în conformitate cu prevederile legislaţiei româneşti aplicabile.
    3. Părţile pot agrea compensarea între sumele astfel datorate de Delegat şi orice sume datorate de către Delegatar Delegatului.
    4. Comisioanele bancare şi alte sume similare rezultate din operaţiunile legate de plata sumelor datorate de Delegat Delegatarului cad în integralitate în sarcina Delegatului. Comisioanele bancare şi alte sume similare rezultate din operaţiunile legate de plata sumelor datorate de Delegatar Delegatului cad în integralitate în sarcina Delegatarului.

1. **MODIFICAREA CONTRACTULUI**
   1. Prevederile specifice ale prezentului Contract vor putea fi modificate prin acordul părţilor, prin încheierea de acte adiţionale.
   2. Prevederile contractului vor putea fi modificate unilateral de către Delegatar atunci când raţiuni tehnice, economice sau de altă natură impun apărarea interesului public.

1. **SUBCONTRACTANŢI** (după caz)
   1. Delegatul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu Delegatarul.
   2. Delegatul are obligaţia de a prezenta la încheierea Contractului toate contractele încheiate cu subcontractanţii desemnaţi.
   3. Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
   4. Delegatul este pe deplin răspunzător faţă de Delegatar de modul în care îndeplineşte Contractul.
   5. Subcontractantul este pe deplin răspunzător faţă de Delegat de modul în care îşi îndeplineşte partea sa din contract.
   6. Delegatul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.
   7. Delegatul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului Contractului.
   8. Schimbarea subcontractorilor nu poate fi facută decât cu notificarea Delegatarului şi numai dupa obținerea acceptului acestuia.
   9. Nici un subcontract nu poate crea relaţii contractuale între subcontractor şi Delegatar. Orice clauze existente în acest sens în subcontracte sunt nule. Delegatul rămâne responsabil în integralitate faţă de Delegatar pentru actele, faptele şi/sau omisiunile subcontractorilor, personalului şi/sau agenţilor acestora, ca şi cum ar fi pentru actele, faptele şi/sau omisiunile Delegatului.

1. **FORŢA MAJORĂ** 
   1. Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.
   2. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
   3. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
   4. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
   5. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

1. **SOLUŢIONAREA LITIGIILOR** 
   1. Delegatarul şi Delegatul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
   2. Dacă, după 15 zile de la începerea acestor tratative, Delegatarul şi Delegatul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.

1. **COMUNICĂRI** 
   1. Orice comunicare între părţi, referitoare la îndeplinirea prezentului contract, trebuie să fie transmisă în scris.
   2. Orice document scris trebuie înregistrat atât în momentul transmiterii, cât şi în momentul primirii.
   3. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

1. **CONFLICTUL DE INTERESE** 
   1. Delegatul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, or al altor legături sau interese comune. Oricare ar fi situaţia, apariţia unui conflict de interese trebuie notificată de către Delegat imediat Delegatarului, în scris.
   2. Delegatul va garanta că personalul său, inclusiv cel de conducere, nu se află într-o situaţie care poate da naştere unui conflict de interese. Delegatul va înlocui, imediat şi fără nici un fel de compensaţie din partea Delegatarului, orice membru al personalului său care se află într-o astfel de situaţie.
   3. Delegatarul îşi rezervă dreptul de a verifica dacă măsurile luate de Delegat în conformitate cu prevederile acestui articol sunt adecvate şi de a solicita luarea de măsuri suplimentare dacă va considera acest lucru ca fiind necesar.
   4. Delegatul se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau cea a personalului său. În cazul în care Delegatul nu poate menţine această independenţă, Delegatarul are dreptul de a rezilia contractul, fără obligaţia notificării formale a Delegatului şi fără a aduce atingere dreptului Delegatarului de a solicita despăgubiri pentru orice daune suferite ca urmare a acestei situaţii.

1. **PĂSTRAREA ŞI EVIDENŢA DOCUMENTELOR** 
   1. Toate documentele justificative ale activităţilor derulate de Delegat în executarea contractului, inclusiv extrase de cont, facturile în baza cărora Delegatul a efectuat cheltuieli, bonuri fiscale, state de plată şi alte documente similare, trebuie păstrate de către Delegat pentru o perioadă de minim 3 ani de la încetarea prezentului contract.
   2. Delegatul are obligaţia de a permite Delegatarului şi persoanelor autorizate de acesta să verifice şi să auditeze aceste documente, inclusiv să obţină copii de pe acestea, în orice moment atât pe durata de execuţie a Contractului cât şi ulterior, în termenul menţionat la art.28.1.
   3. În cazul în care Delegatul nu va respecta obligaţia de realizare şi păstrare a acestor documente, Delegatarul este în drept să solicite rezilierea Contractului şi să solicite despăgubiri.

1. **POLITICA DE MENŢINERE ŞI RECALIFICARE A FORŢEI DE MUNCĂ, PRECUM ŞI PROTECŢIA ACESTEIA PE DURATA VALABILITĂŢII CONTRACTULUI DE CONCESIUNE** 
   1. Personalul angajat al Delegatului beneficiază de toate drepturile prevăzute în contractul colectiv sau individual de muncă. Delegatul va întocmi planuri anuale, pe categorii profesionale de angajaţi, în vederea perfecţionării acestora, prin participarea lor la cursuri, seminarii, instruiri.
   2. Numărul anual al angajaţilor Delegatului va fi stabilit de acesta, în funcţie de politicile strategiile acţionariatului, prin consultări periodice cu Delegatarul, astfel încât să corespundă specificaţiilor în acest sens din Contract cu toate documentele anexe ale acestuia. Persoanele disponibilizate au dreptul la compensaţii prevăzute de lege sau contracte colective din partea Delegatului.

1. **LEGEA APLICABILĂ CONTRACTULUI** 
   1. Contractul va fi interpretat conform legilor din România.

1. **LIMBA CARE GUVERNEAZĂ CONTRACTUL** 
   1. Limba care guvernează contractul este limba română.
   2. Pentru personalul contractantului care nu poate comunica în limba română se va asigura un număr suficient de translatori care să asigure comunicarea fluentă pe parcursul derulării contractului.
2. **CLAUZE FINALE** 
   1. În situaţia în care una sau mai multe prevederi din prezentul Contract devin, din orice motiv, neexecutabile, ilegale sau în alt fel invalide în orice privinţa, în baza legilor ce guvernează prezentul Contract sau derularea acestuia, o asemenea invalidare nu va afecta celelalte prevederi ale prezentului Contract, si Contractul va fi astfel interpretat ca si când asemenea prevederi neexecutabile, ilegale sau invalide nu ar fi fost conţinute in prezentul Contract.
   2. Părţile convin să accepte negocierea unui text contractual rezonabil pentru modificarea, suplimentarea ori substituirea oricăror asemenea prevederi nevalabile, ilegale sau neaplicabile cu prevederi legale, aplicabile şi valabile, care să producă, pe cât posibil, rezultatul economic intenţionat anterior de către Părţi.
   3. În cazul în care Părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă ca ea a renunţat la acest drept al său.
   4. Neexecutarea sau întârzierea de către oricare Parte contractanta de a-şi exercita anumite drepturi în cadrul prezentului Contract, nu echivalează cu renunţarea la aceste drepturi sau cu o încurajare tacită a încălcării Contractului.
   5. Prezentul Contract este destinat exclusiv beneficiului Părţilor semnatare; nicio clauză a acestui Contract nu va putea fi interpretată ca instituind drepturi sau obligaţii în sarcina altor persoane decât Părţile Contractului, în afara de cazurile expres stipulate.
   6. Încetarea prezentului Contract nu va avea ca efect degrevarea de obligaţii a Părţilor în cazul în care, prin natura lor, obligaţiile respective rămân în vigoare şi după încetarea Contractului. De asemenea, Părţile rămân răspunzătoare pentru orice fapte/acte întreprinse de către o Parte pe perioada desfăşurării Contractului ale căror rezultate care s-ar ivi după încetarea efectelor Contractului şi care ar avea efecte prejudiciabile pentru cealaltă Parte.

Prezentul Contract intră în vigoare la data emiterii Ordinului de Începere a Serviciilor.

Părţile au decis să încheie azi \_\_\_\_\_\_\_\_\_\_\_\_\_\_\_\_ prezentul Contract în ....... exemplare originale, .......... exemplare pentru Delegatar şi ........... pentru Delegat.

Delegatar, Delegat,

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

*(semnătură autorizată) (semnătură autorizată)*